erhwenkuo/poetry-chinese-zhtw huggingface dataset:
擬古詠河邊枯樹
作者：長孫佐輔（唐）

野火燒枝水洗根，數圍孤樹半心存。應是無機承雨露，卻將春色寄苔痕。
別友人
作者：長孫佐輔（唐）

愁多不忍醒時別，想極還尋靜處行。誰遣同衾又分手，不如行路本無情。
傷故人歌妓
作者：長孫佐輔（唐）

愁臉無紅衣滿塵，萬家門戶不容身。曾將一笑君前去，誤殺幾多回顧人。
南中客舍對雨送故人歸北
作者：長孫佐輔（唐）

猿聲啾啾雁聲苦，捲簾相對愁不語。幾年客吳君在楚，
杭州秋日別故友
作者：長孫佐輔（唐）

相見又相別，大江秋水深。悲歡一世事，去住兩鄉心。淅瀝籬下葉，淒清階上琴。獨隨孤棹去，何處更同衾。
代別後夢別
作者：長孫佐輔（唐）

別中還夢別，悲後更生悲。覺夢俱千里，追隨難再期。翻思夢裡苦，卻恨覺來遲。縱是非真事，何妨夢會時。
答邊信
作者：長孫佐輔（唐）

徵人去年戍遼水，夜得邊書字盈紙。揮刀就燭裁紅綺，同心再解心不離，書字頻看字愁滅。結成一夜和淚封，
對鏡吟
作者：長孫佐輔（唐）

憶昔逢君新納娉，青銅鑄出千年鏡。意憐光彩固無瑕，君非結心空結帶，結處尚新恩已背。開簾覽鏡悲難語，昔日照來人共許，今朝照罷自生疑。鏡上有塵猶可淬，
山行書事
作者：長孫佐輔（唐）

日落風bk々，驅車行遠郊。中心有所悲，古墓穿黃茅。茅中狐兔窠，四面烏鳶巢。鬼火時獨出，人煙不相交。行行近破村，一徑欹還坳。迎霜聽蟋蟀，向月看蠨蛸。翁喜客來至，客業羞廚庖。濁醪誇潑蟻，時果仍新苞。相勸對寒燈，呼兒爇枯梢。性樸頗近古，其言無鬥筲。憂歡世上並，歲月途中拋。誰知問津客，空作揚雄嘲。
古宮怨
作者：長孫佐輔（唐）

窗前好樹名玫瑰，去年花落今年開。無情春色尚識返，拊心卻笑西子嚬，掩鼻誰憂鄭姬謗。草染文章衣下履，盛衰傾奪欲何如，嬌愛翻悲逐佞諛。重遠豈能慚沼鵠，始喜類蘿新託柏，終傷如薺卻甘荼。院深獨開還獨閉，痕多開鏡照還悲，綠髻青蛾尚未衰。莫道新縑長絕比，
關山月
作者：長孫佐輔（唐）

淒淒還切切，戍客多離別。何處最傷心，關山見秋月。關月竟如何，由來遠近過。始經玄菟塞，終繞白狼河。忽憶秦樓婦，流光應共有。已得並蛾眉，還知攬纖手。去歲照同行，比翼複連形。今宵照獨立，顧影自煢煢。餘暉慚西落，夜夜看如昨。借問映旌旗，何如鑒帷幕。拂曉朔風悲，蓬驚雁不飛。幾時征戍罷，還向月中歸。
隴西行
作者：長孫佐輔（唐）

陰雲凝朔氣，隴上正飛雪。四月草不生，北風勁如切。朝來羽書急，夜救長城窟。道隘行不前，相呼抱鞍歇。人寒指欲墮，馬凍蹄亦裂。射雁旋充饑，斧冰還止渴。寧辭解圍鬥，但恐乘疲沒。早晚邊候空，歸來養羸卒。
《尋山家
作者：長孫佐輔（唐）

獨訪山家歇還涉，茅屋斜連隔松葉。主人聞語未開門，繞籬野菜飛黃蝶。
山居
作者：長孫佐輔（唐）

看書愛幽寂，結宇青冥間。飛泉引風聽，古桂和雲攀。地深草木稠，境靜魚鳥閑。陰氣晚出穀，朝光先照山。有時獨杖藜，入夜猶啟關。星昏歸鳥過，火出樵童還。神體自和適，不是離人寰。
楚州鹽壒古牆望海
作者：長孫佐輔（唐）

混沌本冥冥，洩為洪川流。雄哉大造化，萬古橫中州。我從西北來，登高望蓬丘。陰晴乍開合，天地相沉浮。長風卷繁雲，日出扶桑頭。水淨露鮫室，煙銷凝蜃樓。時來會雲翔，道蹇即津遊。明發促歸軫，滄波非宿謀。
聞韋駙馬使君遷拜臺州
作者：長孫佐輔（唐）

溟藩軫帝憂，見說初鳴騶。德勝禍先戢，情閑思自流。蠶殷桑柘空，廩實雀鼠稠。諫虎昔賜駿，安人將問牛。曾陪後乘光，共逐平津遊。旌旆擁追賞，歌鐘催獻酬。音徽一寂寥，貴賤雙沉浮。北郭乏中崖，東方稱上頭。躋山望百城，目盡增遐愁。海逼日月近，天高星漢秋。無階異漸鴻，有志慚馴鷗。終期促孤棹，暫訪天臺幽。
山行經村徑
作者：長孫佐輔（唐）

一徑有人跡，到來唯數家。依稀聽機杼，寂曆看桑麻。雨濕渡頭草，風吹墳上花。卻驅羸馬去，數點歸林鴉。
野田行
作者：張碧（唐）

風昏晝色飛斜雨，冤骨千堆髑髏語。八紘牢落人物悲，秦皇矻矻築長城，漢祖區區白蛇死。野田之骨兮又成塵，
貧女
作者：張碧（唐）

豈是昧容華，豈不知機織。自是生寒門，良媒不相識。
幽思
作者：張碧（唐）

金爐煙靄微，銀釭殘影滅。出戶獨裴回，落花滿明月。
惜花三首
作者：張碧（唐）

千枝萬枝佔春開，彤霞著地紅成堆。一窖閒愁驅不去，殷勤對爾酌金盃。老鴉拍翼盤空疾，準擬浮生如瞬息。阿母蟠桃香未齊，漢皇骨葬秋山碧。朝開暮落煎人老，無人為報東君道。留取穠紅伴醉吟，莫教少女來吹掃。
遊春引三首
作者：張碧（唐）

句芒愛弄春風權，開萌發翠無黨偏。句芒小女精神巧，機羅杼綺滿平川。五陵年少輕薄客，蠻錦花多春袖窄。酌桂鳴金玩物華，星蹄繡轂填香陌。千條碧綠輕拖水，金毛泣怕春江死。萬匯俱含造化恩，見我春工無私理。
農父
作者：張碧（唐）

運鋤耕劚侵星起，隴畝豐盈滿家喜。到頭禾黍屬他人，不知何處拋妻子。
古意
作者：張碧（唐）

鑾輿不碾香塵滅，更殘三十六宮月。手持紈扇獨含情，秋風吹落橫波血。
秋日登嶽陽樓晴望
作者：張碧（唐）

三秋倚練飛金盞，洞庭波定平如剗。天高雲卷綠羅低，西南東北競無際，直疑侵斷青天涯。屈原回日牽愁吟，
鴻溝
作者：張碧（唐）

毒龍銜日天地昏，八紘靉靆生愁雲。秦園走鹿無藏處，魚蝦舞浪狂鰍鯤，龍蛇膽戰登鴻門。星旗羽鏃強者尊，項莊憤氣吐不得，亞父鬥聲天上聞。玉光墮地驚昆侖，蛇枯老媼啼淚痕，星曹定秤秤王孫。項籍骨輕迷精魂，吳娃捧酒橫秋波，霜天月照空城壘。力拔山兮忽到此，三尺霜鳴金匣裡，神光一掉八千里。漢皇驟馬意氣生，
美人梳頭
作者：張碧（唐）

玉堂花院小枝紅，綠窗一片春光曉。玉容驚覺濃睡醒，皓指高低寸黛愁，水精梳滑參差墜。須臾攏掠蟬鬢生，鸚鵡偷來話心曲，屏風半倚遙山綠。
題祖山人池上怪石
作者：張碧（唐）

寒姿數片奇突兀，曾作秋江秋水骨。先生應是厭風雲，參差翠縷擺不落，筆頭驚怪黏秋雲。我聞吳中項容水墨有高價，邀得將來倚松下。鋪卻雙繒直道難，掉首空歸不成畫。
山居雨霽即事
作者：張碧（唐）

結茅蒼嶺下，自與喧卑隔。況值雷雨晴，郊原轉岑寂。出門看反照，繞屋殘溜滴。古路絕人行，荒陂響螻蟈。籬崩瓜豆蔓，圃壞牛羊跡。斷續古祠鴉，高低遠村笛。喜聞東皋潤，欲往未通屐。杖策試危橋，攀蘿瞰苔壁。鄰翁夜相訪，緩酌聊跂石。新月出汙尊，浮雲在巾舄。常隳腐儒操，謬習經邦畫。有待時未知，非關慕沮溺。
贈琴棋僧歌
作者：張瀛（唐）

我嘗聽師法一說，波上蓮花水中月。不垢不淨是色空，河沙世界盡空空，一寸寒灰冷燈畔。我又聽師琴一撫，我又聽師棋一著，山頂坐沈紅日腳。阿誰稱是國手人，
譏元載詩
作者：高亭（唐）

上元官吏務剝削，江淮之人皆白著。
嘲趙謙光
作者：賀遂涉（唐）

員外由來美，郎中望亦優。寧知粉署裡，翻作土山頭。
答賀遂涉
作者：趙謙光（唐）

錦帳隨情設，金爐任意燻。唯愁員外接，不應列星文。
上浙東孟尚書
作者：孔顒（唐）

有個將軍不得名，唯教健卒喝書生。尚書近日清如鏡，天子官街不許行。
嘲柳州柳子厚
作者：呂溫（唐）

柳州柳刺史，種柳柳江邊。柳管依然在，千秋柳拂天。
嘲黔南觀察南卓
作者：呂溫（唐）

終南南太守，南郡在雲南。閑向南亭醉，南風變俗談。
戲簡朱壇詩
作者：張祜（唐）

昔人有玉碗，擊之千里鳴。今日睹斯文，碗有當時聲。
戲顏郎官騎獵詩
作者：張祜（唐）

忽聞射獵出軍城，人著戎衣馬帶纓。倒把角弓呈一箭，滿山狐兔當頭行。
嘲張祜
作者：朱沖和（唐）

白在東都元已薨，蘭臺鳳閣少人登。冬瓜堰下逢張祜，牛屎堆邊說我能。
嘲妓
作者：崔涯（唐）

雖得蘇方木，猶貪玳瑁皮。懷胎十個月，生下昆侖兒。布袍披襖火燒氈，紙補箜篌麻接弦。更著一雙皮屐子，紇梯紇榻出門前。
嘲李端端
作者：崔涯（唐）

黃昏不語不知行，鼻似煙窗耳似鐺。獨把象牙梳插鬢，昆侖山上月初明。覓得黃騮鞁繡鞍，善和坊裡取端端。揚州近日渾成差，一朵能行白牡丹。
詠崔雲娘
作者：李宣古（唐）

何事最堪悲，雲娘只首奇。瘦拳拋令急，長嘯出歌遲。只見肩侵鬢，唯憂骨透皮。不須當戶立，頭上有鍾馗。
嘲妓
作者：杜牧（唐）

盤古當時有遠孫，尚令今日逞家門。一車白土將泥項，不須惆悵憂難嫁，待與將書問樂坤。
嘲遊使君
作者：盧肇（唐）

白帝城頭二月時，忍教清醒看花枝。莫言世上無袁許，客子由來是相師。
嘲李瑒題名
作者：韋蟾（唐）

渭水秦山照眼明，希仁何事寡詩情。只因學得虞姬婿，書字才能記姓名。
聞鹿鳴互謔
作者：嚴震（唐）

釜戴山中鹿又鳴，——中表此際多應到表兄。——嚴震表兄不是嚴家子，合是三兄與四兄。——中表
及第後寄李紳
作者：章孝標（唐）

及第全勝十政官，金鞍鍍了出長安。馬頭漸入揚州郭，為報時人洗眼看。
答章孝標
作者：李紳（唐）

假金只用真金鍍，若是真金不鍍金。十載長安得一第，何須空腹用高心。
戲柳棠
作者：楊汝士（唐）

文章漫道能吞鳳，杯酒何曾解吃魚。今日梓州張社會，應須遭這老尚書。
答楊尚書
作者：柳棠（唐）

未向燕臺逢厚禮，幸因社會接餘歡。一魚吃了終無愧，鯤化為鵬也不難。
又忤楊尚書詩
作者：柳棠（唐）

莫言名位未相儔，風月何曾阻獻酬。前輩不須輕後輩，靖安今日在衡州。
嘲郭凝素
作者：朱澤（唐）

三春桃李本無言，苦被殘陽鳥雀喧。借問東鄰效西子，何如郭素擬王軒。
紀中表試案
作者：鄭光業（唐）

新糊案子，其白如銀。入試出試，千春萬春。
醉題廣州使院
作者：鄭愚（唐）

數年百姓受饑荒，太守貪殘似虎狼。今日海隅魚米賤，大須慚愧石榴黃。
擬權龍褒體贈鄠縣李令及寄朝右
作者：鄭愚（唐）

鄠縣李長官，橫琴膝上弄。不聞有政聲，但見手子動。
題滄浪峽榜
作者：鄭仁表（唐）

分峽東西路正長，行人名利火然湯。路傍著板滄浪峽，真是將閑攪撩忙。
戲妻族語不正
作者：胡曾（唐）

呼十卻為石，喚針將作真。忽然雲雨至，總道是天因。
婢僕詩
作者：李昌符（唐）

春娘愛上酒家樓，不怕歸遲總不憂。推道那家娘子臥，且留教住待梳頭。不論秋菊與春花，個個能噇空腹茶。無事莫教頻入庫，一名閑物要些些。
嘲鄭傪妓
作者：孫子多（唐）

相公經文複經武，常侍好今兼好古。昔人曾聞阿武婆，今日親見阿婆舞。
嘲趙璘
作者：薛能（唐）

巡關每傍摴蒲局，望月還登乞巧樓。第一莫教嬌太過，緣人衣帶上人頭。不知原在鞍轎裡，將謂空馱席帽歸。火爐床上平身立，便與夫人作鏡臺。
口號
作者：薛能（唐）

素脊鳴秋杖，烏靴響暮廳。——薛能刃飛三尺雪，白日落文星。——秦宗權
嘲歸仁紹龜詩
作者：皮日休（唐）

硬骨殘形知幾秋，屍骸終是不風流。頑皮死後鑽須遍，都為平生不出頭。
詠螃蟹呈浙西從事
作者：皮日休（唐）

未遊滄海早知名，有骨還從肉上生。莫道無心畏雷電，海龍王處也橫行。
題中書壁
作者：鄭綮（唐）

側坡蛆蜫蜦，蟻子競來拖。一朝白雨中，無鈍無嘍羅。
別廬州郡人
作者：鄭綮（唐）

唯有兩行公廨淚，一時灑向渡頭風。
戲答成汭
作者：徐彥若（唐）

南海黃茅瘴，不死成和尚。
醉中謔浙江廉使
作者：崔立言（唐）

山夫留意向丹梯，連帥邀來出藥畦。常見浙東誇鏡水，鏡湖元在浙江西。
戲題盱眙邵明府壁
作者：韋鵬翼（唐）

豈肯閑尋竹徑行，卻嫌絲管好蛙聲。自從煮鶴燒琴後，背卻青山臥月明。
題大樑臨汴驛
作者：姚嶸（唐）

近日侯門不重才，莫將文藝擬為媒。相逢若要如膠漆，不是紅妝即撥灰。
題仙娥驛
作者：李日新（唐）

商山食店大悠悠，陳鶡z2鑼古ie頭。更有臺中牛肉炙，尚盤數臠紫光球。
嘲染家
作者：柳逢（唐）

紫綠終朝染，因何不識非。莆田竹木貴，背負十柴歸。
贈漳州崔使君鄉飲翻韻詩
作者：黎瓘（唐）

慣向溪邊折柳楊，因循行客到州漳。無端觸忤王衙押，不得今朝看飲鄉。
示妓榜子
作者：張保胤（唐）

綠羅裙下標三棒，紅粉腮邊淚兩行。叉手向前諮大使，這回不敢惱兒郎。
又留別同院
作者：張保胤（唐）

憶昔當年富貴時，如今頭腦尚依稀。布袍破後思宮內，如今憔悴離南海，恰似當時幸蜀時。
桂州筵上贈胡予女
作者：陸巖夢（唐）

自道風流不可攀，卻堪蹙額更頹顏。眼睛深卻湘江水，孟陽死後欲千載，猶在佳人覓往還。
戲答朝士
作者：李都（唐）

華緘千里到荊門，章草縱橫任意論。應笑鐘張虛用力，深荷故人相厚處，天行時氣許教吞。
嘲僧惟恭
作者：荊人（唐）

靈巋作盡業，惟恭繼其跡。地獄千萬重，莫厭排頭入。
題酒戶修孔廟狀
作者：馮道幕客（唐）

槐影參差覆杏壇，儒門子弟盡高官。卻教酒戶重修廟，覓我慚惶也不難。
孔廟口號
作者：李花開（唐）

破落三間屋，蕭條一旅人。不知負何事，生死厄於陳。
答妻
作者：馮暉（唐）

休說辦不辦，且看甕裡飛出雁。
題僧院
作者：李濤（唐）

走卻坐禪客，移將不動尊。世間顛倒事，八萬四千門。
詠垂絲蜘蛛嘲雲辨僧
作者：楊薴蘿（唐）

吃得肚嬰撐，尋思繞寺行。空中設羅網，只待殺眾生。
自嘲絕句
作者：馮涓（唐）

取水郎中何日了，破柴員外幾時休。早知蜀地區娵與，悔不長安大比丘。
哭亡將詩
作者：盧延讓（唐）

自是硇砂發，非幹駭石傷。牒高身上職，碗大背邊創。
詠王給事
作者：蔣貽恭（唐）

厥父元非道郡奴，允光何事太侏儒。可中與個皮褌著，擎得天王左腳無。
詠金剛
作者：蔣貽恭（唐）

揚眉鬥目惡精神，捏合將來恰似真。剛被時流借拳勢，不知身自是泥人。
詠傴背子
作者：蔣貽恭（唐）

出得門來背拄天，同行難可與差肩。若教倚向閑窗下，恰似箜篌不著弦。
詠安仁宰搗蒜
作者：蔣貽恭（唐）

安仁縣令好誅求，百姓脂膏滿面流。半破磁缸成醋酒，半醉半醒齊出縣，共傷塗炭不勝愁。
五門街望有題
作者：蔣貽恭（唐）

我皇開國十餘年，一輩超升炙手歡。閑向五門樓下望，衙官騎馬使衙官。
謝郎中惠茶
作者：蔣貽恭（唐）

三斤綠茗賜貽恭，一種頒沾事不同。想料腸懷無答處，披毛戴角謝郎中。
詠蝦蟆
作者：蔣貽恭（唐）

坐臥兼行總一般，向人努眼太無端。欲知自己形骸小，試就蹄涔照影看。
住名山日陳情上府主高太保
作者：蔣貽恭（唐）

名山主簿實堪愁，難咬他家大骨頭。米納功南錢納府，只看江面水東流。
詠刺蝟
作者：李貞白（唐）

行似針氈動，臥若慄球圓。莫欺如此大，誰敢便行拳。
謁貴公子，不禮，書格子屏風
作者：李貞白（唐）

道格何曾格，言糊又不糊。渾身總是眼，還解識人無。
詠月
作者：李貞白（唐）

當塗當塗見，蕪湖蕪湖見。八月十五夜，一似沒柄扇。
詠狗蚤
作者：李貞白（唐）

與蝨都來不較多，zh挑筋斗太嘍羅。忽然管著一籃子，有甚心情那你何。
詠罌粟子
作者：李貞白（唐）

倒排雙陸子，希插碧牙籌。既似犧牛乳，又如鈴馬兜。鼓捶並瀑箭，直是有來由。
詠蟹
作者：李貞白（唐）

蟬眼龜形腳似蛛，未曾正面向人趨。如今飣在盤筵上，得似江湖亂走無。
示女詩
作者：郫城令（唐）

深宮富貴事風流，莫忘生身老骨頭。因與太師歡笑處，為吾方便覓彭州。
寄女
作者：李令（唐）

有人教我向衡陽，一度思歸欲斷腸。為報豔妻兼少女，與吾覓取朗州場。
諷劉炎索賄詩
作者：太守（唐）

未到桃源時，長憶出家景。及到桃源了，還似鑒中影。
被按自悔詩
作者：劉炎（唐）

早知太守如狼虎，獵取膏粱以啖之。
寄鄭谷郎中
作者：齊己（唐）

高名喧省闥，雅頌出吾唐。疊巘供秋望，無雲到夕陽。自封修藥院，別掃著僧床。幾夢中朝事，依依鵷鷺行。
歸雁
作者：齊己（唐）

塞門春已暖，連影起蘋風。雲夢千行去，瀟湘一夜空。江人休舉網，虜將又虛弓。莫失南來伴，衡陽樹即紅。
登大林寺觀白太傅題版
作者：齊己（唐）

九疊蒼崖裡，禪家鑿翠開。清時誰夢到，白傅獨尋來。怪石和僧定，閑雲共鶴回。任茲休去者，心是不然灰。
贈曹松先輩
作者：齊己（唐）

今歲赴春闈，達如夫子稀。山中把卷去，榜下注官歸。楚月吟前落，江禽酒外飛。閒遊向諸寺，卻看白麻衣。
夏日江寺寄無上人
作者：齊己（唐）

講終齋磬罷，何處稱真心。古寺高杉下，炎天獨院深。燕和江鳥語，牆奪暮花陰。大府多才子，閑過在竹林。
夏日梅雨中寄睦公
作者：齊己（唐）

梅月來林寺，冥冥各閉門。已應雙履跡，全沒亂雲根。琢句心無味，看經眼亦昏。何時見清霽，招我憑巖軒。
傷鄭谷郎中
作者：齊己（唐）

鐘陵千首作，筆絕亦身終。知落干戈裡，誰家煨燼中。吟齋春長蕨，釣渚夜鳴鴻。惆悵秋江月，曾招我看同。
臨行題友生壁
作者：齊己（唐）

山衲宜何處，經行避暑深。峰西多古寺，日午亂松陰。鶴默堪分靜，蟬涼解助吟。殷勤題壁去，秋早此相尋。
別東林後回寄修睦
作者：齊己（唐）

昨夜從香社，辭君出薜蘿。晚來巾舄上，已覺俗塵多。遠路縈芳草，遙空共白波。南朝在天末，此去重經過。
古松
作者：齊己（唐）

雷電不敢伐，鱗皴勢萬端。蠹依枯節死，蛇入朽根盤。影浸僧禪濕，聲吹鶴夢寒。尋常風雨夜，應有鬼神看。
夏日西霞寺書懷寄張逸人
作者：齊己（唐）

人中林下現，名自有閑忙。建業紅塵熱，棲霞白石涼。倚身檉幾穩，灑面瀑流香。不似高齋裡，花連竹影長。
訪自牧上人不遇
作者：齊己（唐）

然諾竟如何，諸侯見重多。高房度江雨，經月長寒莎。道本同騷雅，書曾到薜蘿。相尋未相見，危閣望滄波。
題東林白蓮
作者：齊己（唐）

大士生兜率，空池滿白蓮。秋風明月下，齋日影堂前。色後群芳拆，香殊百和燃。誰知不染性，一片好心田。
寄懷江西征岷二律師
作者：齊己（唐）

亂後江邊寺，堪懷二律師。幾番新弟子，一樣舊威儀。院影連春竹，窗聲接雨池。共緣山水癖，久別共題詩。
東林作寄金陵知己
作者：齊己（唐）

十八賢真在，時來拂榻看。已知前事遠，更結後人難。泉滴勝清磬，松香掩白檀。憑君聽朝貴，誰欲厭簪冠。
山寺喜道者至
作者：齊己（唐）

閏年春過後，山寺始花開。還有無心者，閑尋此境來。鳥幽聲忽斷，茶好味重回。知住南巖久，冥心坐綠苔。
再遊匡山
作者：齊己（唐）

紫霄兼二老，相對倚空寒。久別成衰病，重來更上難。徑危雲母滑，崖旱瀑流幹。目斷嵐煙際，神仙有石壇。
贈浙西李推官
作者：齊己（唐）

他皆恃勳貴，君獨愛詩玄。終日秋光裡，無人竹影邊。東樓生倚月，北固積吟煙。聞說鴛行裡，多才複少年。
題終南山隱者室
作者：齊己（唐）

終南山北面，直下是長安。自掃青苔室，閑欹白石看。風吹窗樹老，日曬竇雲幹。時向圭峰宿，僧房瀑布寒。
禪庭蘆竹十二韻呈鄭谷郎中
作者：齊己（唐）

錯錯在禪庭，高宜與竹名。健添秋雨響，幹助夜風清。雀靜知枯折，僧閑見筍生。對吟殊灑落，負氣甚孤貞。密謝編欄固，齊由灌溉平。松姿真可敵，柳態薄難並。映帶兼苔石，參差近畫楹。雪霜消後色，蟲鳥默時聲。遠憶滄洲岸，寒連暮角城。幽根狂亂迸，勁葉動相撐。避暑須臨坐，逃眠必繞行。未逢仙手詠，俗眼見猶輕。
送孫鳳秀才赴舉
作者：齊己（唐）

九重方側席，四海仰文明。好把孤吟去，便隨公道行。梁園浮雪氣，汴水漲春聲。此日登仙眾，君應最後生。
落花
作者：齊己（唐）

朝開暮亦衰，雨打複風吹。古屋無人處，殘陽滿地時。靜依青蘚片，閑綴綠莎枝。繁豔根枝在，明年向此期。
秋苔
作者：齊己（唐）

獨憐蒼翠文，長與寂寥存。鶴靜窺秋片，僧閑踏冷痕。月明疏竹徑，雨歇敗莎根。別有深宮裡，兼花鎖斷魂。
老將
作者：齊己（唐）

破虜與平戎，曾居第一功。明時不用武，白首向秋風。馬病霜飛草，弓閑雁過空。兒孫已成立，膽氣亦英雄。
城中示友人
作者：齊己（唐）

久與寒灰合，人中亦覺閑。重城不鎖夢，每夜自歸山。雨破冥鴻出，桐枯井月還。唯君道心在，來往寂寥間。
送友人遊湘中
作者：齊己（唐）

懷才難自住，此去亦如僧。何處西風夜，孤吟旅舍燈。路沿湘樹疊，山入楚雲層。若有東來劄，歸鴻亦可憑。
經費徵君舊居
作者：齊己（唐）

高眠當聖代，雲鳥未為孤。天子徵不起，閒人親得無。猿猱狂欲墜，水石怪難圖。寂寞荒齋外，松杉相倚枯。
嚴陵釣臺
作者：齊己（唐）

夫子垂竿處，空江照古臺。無人更如此，白浪自成堆。鶴靜尋僧去，魚狂入海回。登臨秋值晚，樹石盡多苔。
原上晚望
作者：齊己（唐）

倚杖聊攄望，寒原遠近分。夜來何處火，燒出古人墳。野勢盤空澤，江流合暮雲。殘陽催百鳥，各自著棲群。
送惠空上人歸
作者：齊己（唐）

塵中名利熱，鳥外水雲閑。吾子多高趣，秋風獨自還。空囊隨客棹，幾宿泊湖山。應有吟僧在，鄰居樹影間。
酬章水知己
作者：齊己（唐）

新吟忽有寄，千里到荊門。落日雲初碧，殘年眼正昏。已為難敵手，誰更入深論。後信多相寄，吾生重此言。
閒居
作者：齊己（唐）

漸覺春光媚，塵銷作土膏。微寒放楊柳，纖草入風騷。睡少全無病，身輕乍去袍。前溪泛紅片，何處落金桃。
次韻酬鄭谷郎中
作者：齊己（唐）

林下高眠起，相招得句時。開門流水入，靜話鷺鷥知。每許題成晚，多嫌雪阻期。西齋坐來久，風竹撼疏籬。
思遊峨嵋寄林下諸友
作者：齊己（唐）

剛有峨嵋念，秋來錫欲飛。會拋湘寺去，便逐蜀帆歸。難世堪言善，閒人合見機。殷勤別諸友，莫厭楚江薇。
送劉秀才南遊
作者：齊己（唐）

南去謁諸侯，名山亦得遊。便應尋瀑布，乘興上岣嶁。高鳥隨雲起，寒星向地流。相思應北望，天晚石橋頭。
示諸侄
作者：齊己（唐）

莫問年將朽，加餐已不多。形容渾瘦削，行止強牽拖。死也何憂惱，生而有詠歌。侯門終謝去，卻掃舊松蘿。
荊渚病中，因思匡廬，遂成三百字，寄梁先輩
作者：齊己（唐）

生老病死者，早聞天竺書。相隨幾汩沒，不了堪欷歔。自理自可適，他人誰與袪。應當入寂滅，乃得長銷除。前月已骨立，今朝還貌舒。披衣試步履，倚策聊躊躇。江月青眸冷，秋風白髮疏。新題憶剡硾，舊約懷匡廬。張野久絕跡，樂天曾卜居。空龕掩薜荔，瀑布噴蟾蜍。古檜鳴玄鶴，涼泉躍錦魚。狂吟樹蔭映，縱踏花蔫煙。唇舌既已閑，心脾亦散攄。松窗有偃息，石徑無趑趄。夢冷通仙闕，神融合太虛。千峰杳靄際，萬壑明清初。長往期非晚，半生閑有餘。依劉未是詠，訪戴甯忘諸。稽古堪求己，觀時好笑渠。埋頭逐小利，沒腳拖長裾。道種將閑養，情田把藥鉏。幽香發蘭蕙，穢莽摧丘墟。敢謂囊盈物，那言庾滿儲。微煙動晨爨，細雨滋園蔬。蘚亂珍禽羽，門稀長者車。冥機坐兀兀，著履行徐徐。每許親朱履，多憐奉隼旟。簪嫌紅玳瑁，社念金芙蕖。海內競鐵馬，篋中藏紙驢。常言謝時去，此意將何如。
竟陵遇晝公
作者：齊己（唐）

高跡何來此，遊方漸老身。欲投蓮嶽夏，初過竟陵春。錫影離雲遠，衣痕拂蘚新。無言即相別，此處不迷津。
聞貫休下世
作者：齊己（唐）

吾師詩匠者，真個碧雲流。爭得梁太子，重為文選樓。錦江新塚樹，婺女舊山秋。欲去焚香禮，啼猿峽阻修。
金山寺
作者：齊己（唐）

山帶金名遠，樓臺壓翠層。魚龍光照像，風浪影搖燈。檻外揚州樹，船通建業僧。塵埃何所到，青石坐如冰。
早秋雨後晚望
作者：齊己（唐）

暑氣時將薄，蟲聲夜轉稠。江湖經一雨，日月換新秋。有景堪援筆，何人未上樓。欲承涼冷興，西向碧嵩遊。
過西塞山
作者：齊己（唐）

空江平野流，風島葦颼颼。殘日銜西塞，孤帆向北洲。邊鴻渡漢口，楚樹出吳頭。終入高雲裡，身依片石休。
溪齋二首
作者：齊己（唐）

豈敢言招隱，歸休喜自安。一溪雲臥穩，四海路行難。瑞獸藏頭角，幽禽惜羽翰。子猷何處在，老盡碧琅玕。杉竹映溪關，修修共歲寒。幽人眠日晏，花雨落春殘。道妙言何強，詩玄論甚難。閒居有親賦，搔首憶潘安。
新秋
作者：齊己（唐）

始驚三伏盡，又遇立秋時。露彩朝還冷，雲峰晚更奇。壟香禾半熟，原迥草微衰。幸好清光裡，安仁謾起悲。
寄上荊渚，因夢廬嶽，乃圖壁賦詩
作者：齊己（唐）

夢繞嵯峨裡，神疏骨亦寒。覺來誰共說，壁上自圖看。古翠松藏寺，春紅杏濕壇。歸心幾時遂，日向漸衰殘。
己卯歲值凍阻歸有作
作者：齊己（唐）

河冰連地凍，朔氣壓春寒。開戶思歸遠，出門移步難。湖雲黏雁重，廟樹颳風幹。坐看孤燈焰，微微向曉殘。
送盧說亂後投知己
作者：齊己（唐）

兵寇殘江墅，生涯盡蕩除。事堪煎桂玉，時莫倚詩書。暮狖啼空半，春山列雨餘。舟中有新作，回寄示慵疏。
讀峴山碑
作者：齊己（唐）

三載羊公政，千年峴首碑。何人更墮淚，此道亦殊時。兵火燒文缺，江雲觸蘚滋。那堪望黎庶，匝地是瘡痍。
過鹿門作
作者：齊己（唐）

鹿門埋孟子，峴首載羊公。萬古千秋裡，青山明月中。政從襄沔絕，詩過洞庭空。塵路誰回眼，松聲兩處風。
題玉泉寺大師影堂
作者：齊己（唐）

大化終華頂，靈蹤示玉泉。由來負高尚，合向好山川。洞壑藏諸怪，杉松列瘦煙。千秋空樹影，猶似覆長禪。
秋日錢塘作
作者：齊己（唐）

秋光明水國，遊子倚長亭。海浸全吳白，山澄百越青。英雄貴黎庶，封土絕精靈。句踐魂如在，應懸戰血腥。
送人赴舉
作者：齊己（唐）

分有爭忘得，時來須出山。白雲終許在，清世莫空還。驛樹秋聲健，行衣雨點斑。明年從月裡，滿握度春關。
友人寒夜所寄
作者：齊己（唐）

通宵亦孤坐，但念舊峰雲。白日還如此，清閒本共君。二毛凋一半，百歲去三分。早晚尋流水，同歸麋鹿群。
酬洞庭陳秀才
作者：齊己（唐）

何必要識面，見詩驚苦心。此門從自古，難學至如今。青草湖雲闊，黃陵廟木深。精搜當好景，得即動知音。
題鶴鳴泉八韻
作者：齊己（唐）

嘹唳遺蹤去，澄明物掩難。噴開山面碧，飛落寺門寒。汲引隨瓶滿，分流逐處安。幽蟲乘葉過，渴狖擁條看。上有危峰疊，旁宜怪石盤。冷吞雙樹影，甘潤百毛端。異早聞鐫玉，靈終別建壇。瀟湘在何處，終日自波瀾。
登金山寺
作者：齊己（唐）

四面白波聲，中流翠嶠橫。望來堪目斷，上徹始心平。鳥向天涯去，雲連水國生。重來與誰約，題罷自吟行。
寄吳都沈員外彬
作者：齊己（唐）

歸休興若何，朱紱盡還他。自有園林闊，誰爭山水多。村煙晴莽蒼，僧磬晚嵯峨。野醉題招隱，相思可寄麼。
寄明月山僧
作者：齊己（唐）

山稱明月好，月出遍山明。要上諸峰去，無妨半夜行。白猿真雪色，幽鳥古琴聲。吾子居來久，應忘我在城。
寄哭西川壇長廣濟大師
作者：齊己（唐）

千萬僧中寶，三朝帝寵身。還源未化火，舉國葬全真。文集編金在，碑銘刻玉新。有誰於異代，彈指禮遺塵。
酬西川楚巒上人卷
作者：齊己（唐）

玉壘峨嵋秀，岷江錦水清。古人搜不盡，吾子得何精。可信由前習，堪聞正後生。東西五千裡，多謝寄無成。
覽延棲上人卷
作者：齊己（唐）

今體雕鏤妙，古風研考精。何人忘律韻，為子辨詩聲。賈島苦兼此，孟郊清獨行。荊門見編集，愧我老無成。
寄洛下王彝訓先輩二首
作者：齊己（唐）

賈島存正始，王維留格言。千篇千古在，一詠一驚魂。離別無他寄，相思共此門。陽春堪永恨，郢路轉塵昏。北極新英主，高科舊少年。風流傳貴達，談笑取榮遷。洛水秋空底，嵩峰曉翠巔。尋常誰並馬，橋上戲成篇。
酬嶽陽李主簿卷
作者：齊己（唐）

把卷思高興，瀟湘闊浸門。無雲生翠浪，有月動清魂。倚檻應窮底，凝情合到源。為君吟所寄，難甚至忘筌。
寄懷江西僧達禪翁
作者：齊己（唐）

長憶舊山日，與君同聚沙。未能精貝葉，便學詠楊花。苦甚傷心骨，清還切齒牙。何妨繼餘習，前世是詩家。
送吳守明先輩遊蜀
作者：齊己（唐）

憑君遊蜀去，細為話幽奇。喪亂嘉陵驛，塵埃賈島詩。未應過錦府，且合上峨嵋。既逐高科後，東西任所之。
寄普明大師可準
作者：齊己（唐）

蓮嶽三徵者，論詩舊與君。相留曾幾歲，酬唱有新文。翠竇容閑憩，嵐峰許共分。當年若同訪，合得伴吟雲。
還黃平素秀才卷
作者：齊己（唐）

求己甚忘筌，得之經渾然。僻能離詭差，清不尚妖妍。冷澹聞姚監，精奇見浪仙。如君好風格，自可繼前賢。
與張先輩話別
作者：齊己（唐）

為□□□者，各自話離心。及第還全蜀，遊方歸二林。巴江□□漲，楚野入吳深。他日傳訊息，東西不易尋。
寄朱拾遺
作者：齊己（唐）

一聞歸闕下，幾番熟金桃。滄海期仍晚，清資路漸高。研冰濡諫筆，賦雪擁朝袍。豈念空林下，冥心坐石勞。
荊門送興禪師
作者：齊己（唐）

灑落南宗子，遊方跡似雲。青山尋處處，赤葉路紛紛。虎共松巖宿，猿和石溜聞。何峰一回首，憶我在人群。
過西山施肩吾舊居
作者：齊己（唐）

大志終難起，西峰臥翠堆。床前倒秋壑，枕上過春雷。鶴見丹成去，僧聞慄熟來。荒齋松竹老，鸞鶴自裴回。
喜夏雨
作者：齊己（唐）

四郊雲影合，千里雨聲來。盡洗紅埃去，並將清氣回。潺湲浮楚甸，蕭散露荊臺。欲賦隨車瑞，濡毫渴謏才。
酬元員外見寄八韻
作者：齊己（唐）

舊隱夢牽仍，歸心只似蒸。遠青憐島峭，輕白愛雲騰。豔冶叢翻蝶，腥羶地聚蠅。雨聲連灑竹，詩興繼填膺。訪戴情彌切，依劉力不勝。眾人忘苦苦，獨自愧兢兢。處世無他望，流年有病僧。時慚大雅客，遺韻許相承。
浣口泊舟曉望天柱峰
作者：齊己（唐）

根盤潛嶽半，頂逼日輪邊。冷碧無雲點，危稜有瀑懸。秀輕毛女下，名與鼎湖偏。誰見扶持力，峨峨出後天。
寄楚萍上人
作者：齊己（唐）

北面香爐秀，南邊瀑布寒。自來還獨去，夏滿又秋殘。日影松杉亂，雲容洞壑寬。何峰是鄰側，片石許相安。
竹裡作六韻
作者：齊己（唐）

我來深處坐，剩覺有吟思。忽似瀟湘岸，欲生風雨時。冷煙蒙古屋，幹籜墮秋墀。徑熟因頻入，身閑得遍欹。踏多鞭節損，題亂粉痕隳。猶見前山疊，微茫隔短籬。
寄江西幕中孫魴員外
作者：齊己（唐）

簪履為官興，芙蓉結社緣。應思陶令醉，時訪遠公禪。茶影中殘月，松聲裡落泉。此門曾共說，知未遂終焉。
盆池
作者：齊己（唐）

盆沼陷花邊，孤明似玉泉。涵虛心不淺，待月底長圓。平穩承天澤，依微泛曙煙。何須照菱鏡，即此鑒媸妍。
喜幹晝上人遠相訪
作者：齊己（唐）

彼此垂七十，相逢意若何。聖明殊未至，離亂更應多。澹泊門難到，從容日易過。餘生訊息外，只合聽詩魔。
廬山謠，寄盧侍禦虛舟
作者：李白（唐）

我本楚狂人，鳳歌笑孔丘。手持綠玉杖，朝別黃鶴樓。五嶽尋仙不辭遠，一生好入名山遊。廬山秀出南鬥傍，翠影紅霞映朝日，鳥飛不到吳天長。登高壯觀天地間，好為廬山謠，興因廬山發。閑窺石鏡清我心，遙見仙人彩雲裡，手把芙蓉朝玉京。先期汗漫九垓上，
下尋陽城泛彭蠡，寄黃判官
作者：李白（唐）

浪動灌嬰井，尋陽江上風。開帆入天鏡，直向彭湖東。落景轉疏雨，晴雲散遠空。名山發佳興，清賞亦何窮。石鏡掛遙月，香爐滅彩虹。相思俱對此，舉目與君同。
書情寄從弟邠州長史昭
作者：李白（唐）

自笑客行久，我行定幾時。綠楊已可折，攀取最長枝。翩翩弄春色，延佇寄相思。誰言貴此物，意願重瓊蕤。昨夢見惠連，朝吟謝公詩。東風引碧草，不覺生華池。臨翫忽雲夕，杜鵑夜鳴悲。懷君芳歲歇，庭樹落紅滋。
寄王漢陽
作者：李白（唐）

南湖秋月白，王宰夜相邀。錦帳郎官醉，羅衣舞女嬌。笛聲喧沔鄂，歌曲上雲霄。別後空愁我，相思一水遙。
春日歸山，寄孟浩然
作者：李白（唐）

朱紱遺塵境，青山謁梵筵。金繩開覺路，寶筏度迷川。嶺樹攢飛栱，巖花覆穀泉。塔形標海月，樓勢出江煙。香氣三天下，鐘聲萬壑連。荷秋珠已滿，松密蓋初圓。鳥聚疑聞法，龍參若護禪。愧非流水韻，叨入伯牙弦。
流夜郎永華寺，寄尋陽群官
作者：李白（唐）

朝別淩煙樓，賢豪滿行舟。暝投永華寺，賓散予獨醉。願結九江流，添成萬行淚。寫意寄廬嶽，何當來此地。天命有所懸，安得苦愁思。
流夜郎至西塞驛，寄裴隱
作者：李白（唐）

揚帆借天風，水驛苦不緩。平明及西塞，已先投沙伴。回巒引群峰，橫蹙楚山斷。砯沖萬壑會，震遝百川滿。龍怪潛溟波，俟時救炎旱。我行望雷雨，安得沾枯散。鳥去天路長，人愁春光短。空將澤畔吟，寄爾江南管。
自漢陽病酒歸，寄王明府
作者：李白（唐）

去歲左遷夜郎道，琉璃硯水長枯槁。今年敕放巫山陽，願掃鸚鵡洲，與君醉百場。嘯起白雲飛七澤，
望漢陽柳色，寄王宰
作者：李白（唐）

漢陽江上柳，望客引東枝。樹樹花如雪，紛紛亂若絲。春風傳我意，草木別前知。寄謝絃歌宰，西來定未遲。
江夏寄漢陽輔錄事
作者：李白（唐）

誰道此水廣，狹如一匹練。江夏黃鶴樓，青山漢陽縣。大語猶可聞，故人難可見。君草陳琳檄，我書魯連箭。報國有壯心，龍顏不回眷。西飛精衛鳥，東海何由填。鼓角徒悲鳴，樓船習徵戰。抽劍步霜月，夜行空庭遍。長呼結浮雲，埋沒顧榮扇。他日觀軍容，投壺接高宴。
早春寄王漢陽
作者：李白（唐）

聞道春還未相識，走傍寒梅訪訊息。昨夜東風入武陽，預拂青山一片石，與君連日醉壺觴。
江上寄巴東故人
作者：李白（唐）

漢水波浪遠，巫山雲雨飛。東風吹客夢，西落此中時。覺後思白帝，佳人與我違。瞿塘饒賈客，音信莫令稀。
江上寄元六林宗
作者：李白（唐）

霜落江始寒，楓葉綠未脫。客行悲清秋，永路苦不達。滄波眇川汜，白日隱天末。停棹依林巒，驚猿相叫聒。夜分河漢轉，起視溟漲闊。涼風何蕭蕭，流水鳴活活。浦沙淨如洗，海月明可掇。蘭交空懷思，瓊樹詎解渴。勖哉滄洲心，歲晚庶不奪。幽賞頗自得，興遠與誰豁。
寄從弟宣州長史昭
作者：李白（唐）

爾佐宣州郡，守官清且閑。常誇雲月好，邀我敬亭山。五落洞庭葉，三江遊未還。相思不可見，歎息損朱顏。
涇溪東亭寄鄭少府諤
作者：李白（唐）

我遊東亭不見君，沙上行將白鷺群。白鷺行時散飛去，杜鵑花開春已闌，歸向陵陽釣魚晚。
宣州九日聞崔四侍御與宇文太守遊敬亭餘時登響山不同此賞醉後寄崔侍御二首
作者：李白（唐）

九日茱萸熟，插鬢傷早白。登高望山海，滿目悲古昔。遠訪投沙人，因為逃名客。故交竟誰在，獨有崔亭伯。重陽不相知，載酒任所適。手持一枝菊，調笑二千石。日暮岸幘歸，傳呼隘阡陌。彤襜雙白鹿，賓從何輝赫。夫子在其間，遂成雲霄隔。良辰與美景，兩地方虛擲。晚從南峰歸，蘿月下水壁。卻登郡樓望，松色寒轉碧。咫尺不可親，棄我如遺舄。九卿天上落，五馬道傍來。列戟朱門曉，褰幃碧嶂開。登高望遠海，召客得英才。紫綬歡情洽，黃花逸興催。山從圖上見，溪即鏡中回。遙羨重陽作，應過戲馬臺。
寄崔侍禦
作者：李白（唐）

宛溪霜夜聽猿愁，去國長為不繫舟。獨憐一雁飛南海，此處別離同落葉，朝朝分散敬亭秋。
涇溪南藍山下有落星潭可以卜築餘泊舟石上寄何判官昌浩
作者：李白（唐）

藍岑竦天壁，突兀如鯨額。奔蹙橫澄潭，勢吞落星石。沙帶秋月明，水搖寒山碧。佳境宜緩棹，清輝能留客。恨君阻歡遊，使我自驚惕。所期俱蔔築，結茅煉金液。
早過漆林渡，寄萬巨
作者：李白（唐）

西經大藍山，南來漆林渡。水色倒空青，林煙橫積素。漏流昔吞翕，遝浪競奔注。潭落天上星，龍開水中霧。嶢巖注公柵，突兀陳焦墓。嶺峭紛上幹，川明屢回顧。因思萬夫子，解渴同瓊樹。何日睹清光，相歡詠佳句。
遊敬亭寄崔侍禦
作者：李白（唐）

我家敬亭下，輒繼謝公作。相去數百年，風期宛如昨。登高素秋月，下望青山郭。俯視鴛鷺群，飲啄自鳴躍。夫子雖蹭蹬，瑤臺雪中鶴。獨立窺浮雲，其心在寥廓。時來顧我笑，一飯葵與藿。世路如秋風，相逢盡蕭索。腰間玉具劍，意許無遺諾。壯士不可輕，相期在雲閣。
三山望金陵，寄殷淑
作者：李白（唐）

三山懷謝脁，水澹望長安。蕪沒河陽縣，秋江正北看。盧龍霜氣冷，鳷鵲月光寒。耿耿憶瓊樹，天涯寄一歡。
自金陵溯流過白璧山玩月達天門，寄句容王主簿
作者：李白（唐）

滄江溯流歸，白璧見秋月。秋月照白璧，皓如山陰雪。幽人停宵征，賈客忘早發。進帆天門山，回首牛渚沒。川長信風來，日出宿霧歇。故人在咫尺，新賞成胡越。寄君青蘭花，惠好庶不絕。
寄上吳王三首
作者：李白（唐）

淮王愛八公，攜手綠雲中。小子忝枝葉，亦攀丹桂叢。謬以詞賦重，而將枚馬同。何日背淮水，東之觀土風。坐嘯廬江靜，閑聞進玉觴。去時無一物，東壁掛胡床。英明廬江守，聲譽廣平籍。灑掃黃金臺，招邀青雲客。客曾與天通，出入清禁中。襄王憐宋玉，願入蘭臺宮。
懷華陽潤卿博士三首
作者：皮日休（唐）

先生一向事虛皇，天市壇西與世忘。環堵養龜看氣訣，聞道徵賢須有詔，不知何日到良常。冥心唯事白英君，不問人間爵與勳。林下醉眠仙鹿見，料得虛皇新詔樣，青瓊板上綠為文。鳳骨輕來稱瘦容，華陽館主未成翁。數行玉劄存心久，他年欲事先生去，十賚須加陸逸沖。
魯望以竹夾膝見寄，因次韻酬謝
作者：皮日休（唐）

圓於玉柱滑於龍，來自衡陽彩翠中。拂潤恐飛清夏雨，從此角巾因爾戴，俗人相訪若為通。
夏景無事因懷章來二上人二首
作者：皮日休（唐）

澹景微陰正送梅，幽人逃暑癭楠杯。水花移得和魚子，更無一事唯留客，卻被高僧怕不來。佳樹盤珊枕草堂，此中隨分亦閑忙。平鋪風簟尋琴譜，從今有計消閒日，更為支公置一床。
寄瓊州楊舍人
作者：皮日休（唐）

德星芒彩瘴天涯，酒樹堪消謫宦嗟。行遇竹王因設奠，清切會須歸有日，莫貪句漏足丹砂。
魯望以輪鉤相示，緬懷高致，因作三篇
作者：皮日休（唐）

角柄孤輪細膩輕，翠篷十載伴君行。撚時解轉蟾蜍魄，牛衣鮒足和蓑睡，誰信人間有利名。一線飄然下碧塘，溪翁無語遠相望。蓑衣舊去煙披重，明朝有物充君信，dX酒三瓶寄夜航。盡日悠然舴艋輕，小輪聲細雨溟溟。三尋絲帶桐江爛，孤篷半夜無餘事，應被嚴灘聒酒醒。
吳中書事寄漢南裴尚書
作者：皮日休（唐）

萬家無事鎖蘭橈，鄉味腥多厭紫虈。水似棋文交度郭，唯望舊知憐此意，得為傖鬼也逍遙。
夏景沖澹偶然作二首
作者：皮日休（唐）

祗隈蒲褥岸烏紗，味道澄懷景便斜。紅印寄泉慚郡守，園吏暫棲君莫笑，不妨猶更著南華。一室無喧事事幽，還如貞白在高樓。天臺畫得千回看，他年謁帝言何事，請贈劉伶作醉侯。
送李明府之任海南
作者：皮日休（唐）

五羊城在蜃樓邊，墨綬垂腰正少年。山靜不應聞屈鳥，一事與君消遠宦，乳蕉花發訟庭前。
寄題羅浮軒轅先生所居
作者：皮日休（唐）

亂峰四百三十二，欲問徵君何處尋。紅翠數聲瑤室響，從此謁師知不遠，求官先有葛洪心。
宿報恩寺水閣
作者：皮日休（唐）

寺鎖雙峰寂不開，幽人中夜獨裴回。池文帶月鋪金簟，可憐此際誰曾見，唯有支公盡看來。
醉中偶作呈魯望
作者：皮日休（唐）

溪雲澗鳥本吾儕，剛為浮名事事乖。十裡尋山為思役，爭得草堂歸臥去，共君同作太常齋。
寄滑州李副使員外
作者：皮日休（唐）

兵繞臨淮數十重，鐵衣才子正從公。軍前草奏旄頭下，故人勳重金章貴，猶在江湖積劍功。
傷史拱山人
作者：皮日休（唐）

一緘幽信自襄陽，上報先生去歲亡。山客為醫翻貰藥，宗炳死來君又去，終身不復到柴桑。
吳中言懷寄南海二同年
作者：皮日休（唐）

曲水分飛歲已賒，東南為客各天涯。退公只傍蘇勞竹，三年謾被鱸魚累，不得橫經侍絳紗。
奉和魯望白鷗詩
作者：皮日休（唐）

雪羽褵褷半惹泥，海雲深處舊巢迷。池無飛浪爭教舞，主人恩重真難遇，莫為心孤憶舊溪。
奉和魯望懷楊臺文楊鼎文二秀才
作者：皮日休（唐）

羊曇留我昔經春，各以篇章鬥五雲。賓草每容閑處見，為說風標曾入夢，上仙初著翠霞裙。
友人以人參見惠因以詩謝之
作者：皮日休（唐）

神草延年出道家，是誰披露記三椏。開時的定涵雲液，從今湯劑如相續，不用金山焙上茶。
傷進士嚴子重詩
作者：皮日休（唐）

十哭都門榜上塵，蓋棺終是五湖人。生前有敵唯丹桂，知君精爽應無盡，必在酆都頌帝晨。
奉和魯望早秋吳體次韻
作者：皮日休（唐）

書淫傳癖窮欲死，譊譊何必頻相仍。日幹陰蘚厚堪剝，安得瑤池飲殘酒，半醉騎下垂天鵬。
奉和魯望秋賦有期次韻
作者：皮日休（唐）

十載江湖儘是閑，客兒詩句滿人間。郡侯聞譽親邀得，太微宮裡環岡樹，無限瑤枝待爾攀。
奉和魯望病中秋懷次韻
作者：皮日休（唐）

貧病於君亦太兼，才高應亦被天嫌。因分鶴料家資減，清詞一一侵真宰，甘取窮愁不用佔。
新秋即事三首
作者：皮日休（唐）

痴號多於顧愷之，更無餘事可從知。酒坊吏到常先見，共君無事堪相賀，又到金齏玉鱠時。堪笑高陽病酒徒，幅巾瀟灑在東吳。秋期淨掃雲根瘦，乞求待得西風起，盡挽煙帆入太湖。露槿風杉滿曲除，高秋無事似雲廬。醉多已任家人厭，君卿唇舌非吾事，且向江南問鰒魚。
南陽潤卿將歸雷平因而有贈
作者：皮日休（唐）

借問山中許道士，此回歸去複何如。竹屏風扇抄遺事，東卿旄節看看至，靜啟茅齋慎掃除。
訪寂上人不遇
作者：皮日休（唐）

何處尋雲暫廢禪，客來還寄草堂眠。桂寒自落翻經案，須將二百簽回去，得得支公恐來年。
顧道士亡弟子以束帛乞銘於餘魯望因賦戲贈日休奉和
作者：皮日休（唐）

師去東華卻煉形，門人求我志金庭。大椿枯後新為記，君才莫歎無茲分，合注神玄劍解經。
秋夕文宴得遙字
作者：皮日休（唐）

啼螿衰葉共蕭蕭，文宴無喧夜轉遙。高韻最宜題雪贊，無限玄言一杯酒，可能容得蓋寬饒。
南陽廣文欲於荊襄卜居因而有贈
作者：皮日休（唐）

地脈從來是福鄉，廣文高致更無雙。青精飯熟雲侵灶，鱸魚自是君家味，莫背松江憶漢江。
寄毗陵魏處士樸
作者：皮日休（唐）

文籍先生不肯官，絮巾沖雪把魚竿。一堆方冊為侯印，兔皮衾暖篷舟穩，欲共誰遊七裡灘。
初冬偶作寄南陽潤卿
作者：皮日休（唐）

寓居無事入清冬，雖設樽罍酒半空。白菊為霜翻帶紫，唯待支硎最寒夜，共君披氅訪林公。
冬曉章上人院
作者：皮日休（唐）

山堂冬曉寂無聞，一句清言憶領軍。琥珀珠黏行處雪，不是戀師終去晚，陸機茸內足毛群。
寄題鏡巖周尊師所居
作者：皮日休（唐）

八十餘年住鏡巖，鹿皮巾下雪髟髟。床寒不奈雲縈枕，如何計吏窮於鳥，慾望仙都舉一帆。
寒夜文宴得泉字
作者：皮日休（唐）

分明競襞七香箋，王朗風姿盡列仙。盈篋共開華頂藥，吟罷不知詩首數，隔林明月過中天。
庚寅歲十一月新羅弘惠上人與本國同書請日休為靈鷲山周禪師碑將還以詩送之
作者：皮日休（唐）

三十麻衣弄渚禽，豈知名字徹雞林。勒銘雖即多遺草，
送潤卿博士還華陽
作者：皮日休（唐）

雪打篷舟離酒旗，華陽居士半酣歸。逍遙只恐逢雪將，公車草合蒲輪壞，爭不教他白日飛。
寒日書齋即事三首
作者：皮日休（唐）

參佐三間似草堂，恬然無事可成忙。移時寂曆燒松子，空庭好待中宵月，獨禮星辰學步罡。不知何事有生涯，皮褐親裁學道家。深夜數甌唯柏葉，江漢欲歸應未得，夜來頻夢赤城霞。方朔家貧未有車，肯從榮利舍樵漁。從公未怪多侵酒，如鉤得貴非吾事，合向煙波為五魚。
臘後送內大德從勖遊天臺
作者：皮日休（唐）

講散重雲下九天，大君恩賜許隨緣。霜中一缽無辭乞，他時瓜鏡知何用，吳越風光滿禦筵。
寄題玉霄峰葉涵象尊師所居
作者：皮日休（唐）

青冥向上玉霄峰，元始先生戴紫蓉。曉案瓊文光洞壑，子細捫心無偃骨，欲隨師去肯相容。
奉和魯望寄南陽廣文次韻
作者：皮日休（唐）

春彩融融釋凍塘，日精閑咽坐巖房。瓊函靜啟從猿覷，不知夢到為何處，紅藥滿山煙月香。
題支山南峰僧
作者：皮日休（唐）

雲侵壞衲重隈肩，不下南峰不記年。池裡群魚曾受戒，無限吳都堪賞事，何如來此看師眠。
送董少卿遊茅山
作者：皮日休（唐）

名卿風度足杓斜，一舸閑尋二許家。天影曉通金井水，盡待於公作廷尉，不須從此便餐霞。
酬魯望見迎綠罽次韻
作者：皮日休（唐）

輕裁鴨綠任金刀，不怕西風斷野蒿。酬贈既無青玉案，成後料君無別事，只應酣飲詠離騷。
寄懷南陽潤卿
作者：皮日休（唐）

鹿門山下捕魚郎，今向江南作渴羌。無事只陪看藕樣，何事對君猶有愧，一篷沖雪返華陽。
魯望憫承吉之孤為詩序，邀予屬和，欲用予道振其孤而利之，噫！承吉之困身後乎？魯望視予困與承吉生前孰若哉！未有已困而能振人者，抑為之辭，用塞良友
作者：皮日休（唐）

先生清骨葬煙霞，業破孤存孰為嗟。幾篋詩編分貴位，唯我共君堪便戒，莫將文譽作生涯。
寄潤卿博士
作者：皮日休（唐）

高眠可為要玄纁，鵲尾金爐一世焚。塵外鄉人為許掾，若使華陽終臥去，漢家封禪用誰文。
奉和魯望白菊
作者：皮日休（唐）

已過重陽半月天，琅華千點照寒煙。蕊香亦似浮金靨，無由擿向牙箱裡，飛上方諸贈列仙。
華亭鶴聞之舊矣，及來吳中以錢半千得一隻養之，殆經歲不幸為飲啄所誤，經夕而卒，悼之不已，遂繼以詩。南陽潤卿博士、浙東德師侍御、毘陵魏不琢處士、東吳陸魯望秀才及厚於予者悉寄之，請垂見和
作者：皮日休（唐）

池上低摧病不行，誰教仙魄反層城。陰苔尚有前朝跡，不知此恨何時盡，遇著雲泉即愴情。
傷開元觀顧道士
作者：皮日休（唐）

協晨宮上啟金扉，詔使先生坐蛻歸。鶴有一聲應是哭，腸斷雷平舊遊處，五芝無影草微微。
醉中即席贈潤卿博士
作者：皮日休（唐）

適越遊吳一散仙，銀瓶玉柄兩翛然。茅山頂上攜書簏，謝安四十餘方起，猶自高閑得數年。
偶留羊振文先輩及一二文友小飲日休以眼病初平不敢飲酒遣侍密歡因成四韻
作者：皮日休（唐）

謝莊初起恰花晴，強侍紅筵不避觥。久斷杯盂華蓋喜，猶有僧虔多蜜炬，不辭相伴到天明。
奉送浙東德師侍禦罷府西歸
作者：皮日休（唐）

建安才子太微仙，暫上金臺許二年。形影欲歸溫室樹，從此受恩知有處，免為傖鬼恨吳天。
送羊振文先輩往桂陽歸覲
作者：皮日休（唐）

桂陽新命下彤墀，彩服行當欲雪時。登第已聞傳禰賦，無限湘中悼騷恨，憑君此去謝江蘺。
褚家林亭
作者：皮日休（唐）

廣亭遙對舊娃宮，竹島蘿溪委曲通。茂苑樓臺低檻外，爭得共君來此住，便披鶴氅對清風。
送圓載上人歸日本國
作者：皮日休（唐）

講殿談餘著賜衣，椰帆卻返舊禪扉。貝多紙上經文動，家山到日將何入，白象新秋十二圍。
重送
作者：皮日休（唐）

雲濤萬裡最東頭，射馬臺深玉署秋。無限屬城為裸國，不奈此時貧且病，乘桴直欲伴師遊。
潤卿遺青z3飯兼之一絕，聊用答謝
作者：皮日休（唐）

傳得三元z3飯名，大宛聞說有仙卿。分泉過屋舂青稻，草堂空坐無饑色，時把金津漱一聲。
鴛鴦二首
作者：皮日休（唐）

雙絲絹上為新樣，連理枝頭是故園。翠浪萬回同過影，應念孤飛爭別宿，蘆花蕭瑟雨黃昏。鈿鎞雕鏤費深功，舞妓衣邊繡莫窮。無日不來湘渚上，應笑豪家鸚鵡伴，年年徒被鎖金籠。
古離別
作者：王縉（唐）

下階欲離別，相對映蘭叢。含辭未及吐，淚落蘭叢中。高堂靜秋日，羅衣飄暮風。誰能待明月，回首見床空。
青雀歌
作者：王縉（唐）

林間青雀兒，來往翩翩繞一枝。莫言不解銜環報，但問君恩今若為。
同王昌齡裴迪遊青龍寺曇壁上人兄院集和兄維
作者：王縉（唐）

林中空寂舍，階下終南山。高臥一床上，回看六合間。浮雲幾處滅，飛鳥何時還。問義天人接，無心世界閑。誰知大隱者，兄弟自追攀。
別輞川別業
作者：王縉（唐）

山月曉仍在，林風涼不絕。殷勤如有情，惆悵令人別。
與盧員外象過崔處士興宗林亭
作者：王縉（唐）

身名不問十年餘，老大誰能更讀書。林中獨酌鄰家酒，門外時聞長者車。
九日作
作者：王縉（唐）

莫將邊地比京都，八月嚴霜草已枯。今日登高樽酒裡，不知能有菊花無。
送孫秀才
作者：王縉（唐）

帝城風日好，況複建平家。玉枕雙紋簟，金盤五色瓜。山中無魯酒，松下飯胡麻。莫厭田家苦，歸期遠複賒。
遊悟真寺
作者：王縉（唐）

聞道黃金地，仍開白玉田。擲山移巨石，咒嶺出飛泉。猛虎同三徑，愁猿學四禪。買香然綠桂，乞火蹈紅蓮。草色搖霞上，松聲泛月邊。山河窮百二，世界接三千。梵宇聊憑視，王城遂渺然。灞陵才出樹，渭水欲連天。遠縣分朱郭，孤村起白煙。望雲思聖主，披霧憶群賢。薄宦慚屍素，終身擬尚玄。誰知草菴客，曾和柏梁篇。
青龍寺曇壁上人院集
作者：裴迪（唐）

靈境信為絕，法堂出塵氛。自然成高致，向下看浮雲。迤邐峰岫列，參差閭井分。林端遠堞見，風末疏鐘聞。吾師久禪寂，在世超人群。
青雀歌
作者：裴迪（唐）

動息自適性，不曾妄與燕雀群。幸忝鵷鸞早相識，
遊感化寺曇興上人山院
作者：裴迪（唐）

不遠灞陵邊，安居向十年。入門穿竹徑，留客聽山泉。鳥囀深林裡，心閑落照前。浮名竟何益，從此願棲禪。
夏日過青龍寺謁操禪師
作者：裴迪（唐）

安禪一室內，左右竹亭幽。有法知不染，無言誰敢酬。鳥飛爭向夕，蟬噪已先秋。煩暑自茲適，清涼何所求。
春日與王右丞過新昌裡訪呂逸人不遇
作者：裴迪（唐）

恨不逢君出荷蓑，青松白屋更無他。陶令五男曾不有，聞說桃源好迷客，不如高臥眄庭柯。
輞川集二十首：孟城坳
作者：裴迪（唐）

結廬古城下，時登古城上。古城非疇昔，今人自來往。
輞川集二十首：華子岡
作者：裴迪（唐）

落日松風起，還家草露晞。雲光侵履跡，山翠拂人衣。
輞川集二十首：文杏館
作者：裴迪（唐）

迢迢文杏館，躋攀日已屢。南嶺與北湖，前看複回顧。
輞川集二十首：斤竹嶺
作者：裴迪（唐）

明流紆且直，綠筱密複深。一徑通山路，行歌望舊岑。
輞川集二十首：鹿柴
作者：裴迪（唐）

日夕見寒山，便為獨往客。不知深林事，但有麏麚跡。
輞川集二十首：木蘭柴
作者：裴迪（唐）

蒼蒼落日時，鳥聲亂溪水。緣溪路轉深，幽興何時已。
輞川集二十首：茱萸沜
作者：裴迪（唐）

飄香亂椒桂，布葉間檀欒。雲日雖回照，森沉猶自寒。
輞川集二十首：宮槐陌
作者：裴迪（唐）

門前宮槐陌，是向欹湖道。秋來山雨多，落葉無人掃。
輞川集二十首：臨湖亭
作者：裴迪（唐）

當軒彌滉漾，孤月正裴回。穀口猿聲發，風傳入戶來。
輞川集二十首：南垞
作者：裴迪（唐）

孤舟信一泊，南垞湖水岸。落日下崦嵫，清波殊淼漫。
輞川集二十首：欹湖
作者：裴迪（唐）

空闊湖水廣，青熒天色同。艤舟一長嘯，四面來清風。
輞川集二十首：柳浪
作者：裴迪（唐）

映池同一色，逐吹散如絲。結陰既得地，何謝陶家時。
輞川集二十首：欒家瀨
作者：裴迪（唐）

瀨聲喧極浦，沿涉向南津。泛泛鷗鳧渡，時時欲近人。
輞川集二十首：金屑泉
作者：裴迪（唐）

縈渟澹不流，金碧如可拾。迎晨含素華，獨往事朝汲。
輞川集二十首：白石灘
作者：裴迪（唐）

跂石複臨水，弄波情未極。日下川上寒，浮雲澹無色。
輞川集二十首：北垞
作者：裴迪（唐）

南山北垞下，結宇臨欹湖。每欲採樵去，扁舟出菰蒲。
輞川集二十首：竹裡館
作者：裴迪（唐）

來過竹裡館，日與道相親。出入唯山鳥，幽深無世人。
輞川集二十首：辛夷塢
作者：裴迪（唐）

綠堤春草合，王孫自留玩。況有辛夷花，色與芙蓉亂。
輞川集二十首：漆園
作者：裴迪（唐）

好閑早成性，果此諧宿諾。今日漆園遊，還同莊叟樂。
輞川集二十首：椒園
作者：裴迪（唐）

丹刺罥人衣，芳香留過客。幸堪調鼎用，願君垂採摘。
輞口遇雨憶終南山因獻王維
作者：裴迪（唐）

積雨晦空曲，平沙滅浮彩。輞水去悠悠，南山複何在。
崔九欲往南山馬上口號與別
作者：裴迪（唐）

歸山深淺去，須盡丘壑美。莫學武陵人，暫遊桃源裡。
與盧員外象過崔處士興宗林亭
作者：裴迪（唐）

喬柯門裡自成陰，散發窗中曾不簪。逍遙且喜從吾事，榮寵從來非我心。
西塔寺陸羽茶泉
作者：裴迪（唐）

竟陵西塔寺，蹤跡尚空虛。不獨支公住，曾經陸羽居。草堂荒產蛤，茶井冷生魚。一汲清泠水，高風味有餘。
同王右丞送瑗公南歸
作者：崔興宗（唐）

行苦神亦秀，泠然溪上松。銅瓶與竹杖，來自祝融峰。常願入靈嶽，藏經訪遺蹤。南歸見長老，且為說心胸。
青雀歌
作者：崔興宗（唐）

青扈繞青林，翩翾陋體一微禽。不應常在藩籬下，他日淩雲誰見心。
和王維敕賜百官櫻桃
作者：崔興宗（唐）

未央朝謁正逶迤，天上櫻桃錫此時。朱實初傳九華殿，聞道令人好顏色，神農本草自應知。
留別王維
作者：崔興宗（唐）

駐馬欲分襟，清寒禦溝上。前山景氣佳，獨往還惆悵。
酬王維盧象見過林亭
作者：崔興宗（唐）

窮巷空林常閉關，悠然獨臥對前山。今朝忽枉嵇生駕，倒屣開門遙解顏。
送大理正攝禦史判涼州別駕
作者：苑鹹（唐）

天子念西疆，諮君去不遑。垂銀棘庭印，持斧柏臺綱。雪下天山白，泉枯塞草黃。佇聞河隴外，還繼海沂康。
酬王維
作者：苑鹹（唐）

蓮花梵字本從天，華省仙郎早悟禪。三點成伊猶有想，應同羅漢無名欲，故作馮唐老歲年。
尋西山隱者不遇
作者：丘為（唐）

絕頂一茅茨，直上三十裡。扣關無僮僕，窺室唯案幾。若非巾柴車，應是釣秋水。差池不相見，黽勉空仰止。草色新雨中，松聲晚窗裡。及茲契幽絕，自足蕩心耳。雖無賓主意，頗得清淨理。興盡方下山，何必待之子。
題農父廬舍
作者：丘為（唐）

東風何時至，已綠湖上山。湖上春已早，田家日不閑。溝塍流水處，耒耜平蕪間。薄暮飯牛罷，歸來還閉關。
泛若耶溪
作者：丘為（唐）

結廬若耶裡，左右若耶水。無日不釣魚，有時向城市。溪中水流急，渡口水流寬。每得樵風便，往來殊不難。一川草長綠，四時那得辨。短褐衣妻兒，餘糧及雞犬。日暮鳥雀稀，稚子呼牛歸。住處無鄰裡，柴門獨掩扉。
湖中寄王侍禦
作者：丘為（唐）

日日湖水上，好登湖上樓。終年不向郭，過午始梳頭。嘗自愛杯酒，得無相獻酬。小僮能膾鯉，少妾事蓮舟。每有南浦信，仍期後月遊。方春轉搖盪，孤興時淹留。驄馬真傲吏，翛然無所求。晨趨玉階下，心許滄江流。少別如昨日，何言經數秋。應知方外事，獨往非悠悠。
登潤州城
作者：丘為（唐）

天末江城晚，登臨客望迷。春潮平島嶼，殘雨隔虹蜺。鳥與孤帆遠，煙和獨樹低。鄉山何處是，目斷廣陵西。
尋廬山崔徵君
作者：丘為（唐）

日高雞犬靜，門掩向寒塘。夜竹深茅宇，秋亭冷石床。住山年已遠，服藥壽偏長。虛棄浮生者，相逢益自傷。
留別王維
作者：丘為（唐）

歸鞍白雲外，繚繞出前山。今日又明日，自知心不閑。親勞簪組送，欲趁鶯花還。一步一回首，遲遲向近關。
竹下殘雪
作者：丘為（唐）

一點消未盡，孤月在竹陰。晴光夜轉瑩，寒氣曉仍深。還對讀書牖，且關乘興心。已能依此地，終不傍瑤琴。
送閻校書之越
作者：丘為（唐）

南入剡中路，草雲應轉微。湖邊好花照，山口細泉飛。此地饒古跡，世人多忘歸。經年松雪在，永日世情稀。芸閣應相望，芳時不可違。
省試夏日可畏
作者：丘為（唐）

赫赫溫風扇，炎炎夏日徂。火威馳迥野，畏景爍遙途。勢矯翔陽翰，功分造化爐。禁城千品燭，黃道一輪孤。落照頻空簟，餘暉卷夕梧。如何倦遊子，中路獨踟躕。
左掖梨花
作者：丘為（唐）

冷豔全欺雪，餘香乍入衣。春風且莫定，吹向玉階飛。
渡漢江
作者：丘為（唐）

漾舟漢江上，掛席候風生。臨泛何容與，愛此江水清。蘆洲隱遙嶂，露日映孤城。自顧疏野性，難忘鷗鳥情。聊複與時顧，暫欲解塵纓。跋涉非吾願，虛懷浩已盈。
冬至下寄舍弟時應赴入京
作者：丘為（唐）

去去知未遠，依依甚初別。他鄉至下心，昨夜階前雪。終日讀書仍少孤，家貧兄弟未當途。適遠才過宿舂料，莫漫憶柴扉，駟馬高車朝紫微。江南驛使不曾斷，
送晁補闕歸日本國
作者：趙驊（唐）

西掖承休浣，東隅返故林。來稱郯子學，歸是越人吟。馬上秋郊遠，舟中曙海陰。知君懷魏闕，萬裡獨搖心。
癸巳歲吉甫環丘攝事合於中書後閣宿齋常負忝愧移止於集賢院會門下相公以七言垂寄亦有所酬短章絕韻不足抒意因敘所懷奉寄相公兼呈集賢院諸學士
作者：李吉甫（唐）

淮海同三入，樞衡過六年。廟齋兢永夕，書府會群仙。粉壁連霜曙，冰池對月圓。歲時憂裡換，鐘漏靜中傳。蓬發顏空老，松心契獨全。贈言因傅說，垂訓在三篇。
夏夜北園即事寄門下武相公
作者：李吉甫（唐）

結構非華宇，登臨似古原。僻殊蕭相宅，蕪勝邵平園。避暑依南廡，追涼在北軒。煙霞霄外靜，草露月中繁。鵲繞驚還止，蟲吟思不喧。懷君欲有贈，宿昔貴忘言。
九日小園獨謠贈門下武相公
作者：李吉甫（唐）

小園休沐暇，暫與故山期。樹杪懸丹棗，苔陰落紫梨。舞叢新菊遍，繞格古藤垂。受露紅蘭晚，迎霜白薤肥。上公留鳳沼，冠劍侍清祠。應念端居者，長慚補袞詩。
懷伊川賦
作者：李吉甫（唐）

龍門南嶽盡伊原，草樹人煙目所存。正是北州梨棗熟，夢魂秋日到郊園。
奉和武相公省中宿齋，酬李相公見寄
作者：鄭絪（唐）

高閣安仁省，名園廣武廬。沐蘭朝太一，種竹詠華胥。禁靜疏鐘徹，庭開爽韻虛。洪鈞齊萬物，縹帙整群書。寒露滋新菊，秋風落故蕖。同懷不同賞，幽意竟何如。
寒夜聞霜鐘
作者：鄭絪（唐）

霜鐘初應律，寂寂出重林。拂水宜清聽，淩空散迥音。舂容時未歇，搖曳夜方深。月下和虛籟，風前間遠砧。淨兼寒漏徹，閑畏曙更侵。遙相千山外，泠泠何處尋。
奉酬宣上人九月十五日東亭望月見贈因懷紫閣舊遊
作者：鄭絪（唐）

中年偶逐鴛鸞侶，弱歲多從糜鹿群。紫閣道流今不見，一覽彩箋佳句滿，何人更詠惠休文。
九日登高懷邵二
作者：鄭絪（唐）

簪茱泛菊俯平阡，飲過三杯卻惘然。十歲此辰同醉友，登高各處已三年。
享太廟樂章
作者：鄭絪（唐）

於穆時文，受天明命。允恭玄默，化成理定。出震嗣德，應幹傳聖。猗歟緝熙，千億流慶。
句
作者：鄭絪（唐）

情人共惆悵，良友不同遊。（《紀事》雲：絪九日有懷邵二詩，又懷林十二云云，其重友如此）
和黃門相公詔還題石門洞
作者：鄭餘慶（唐）

紫氛隨馬處，黃閣駐車情。嵌壑驚山勢，周灘戀水聲。地分三蜀限，關志百牢名。琬琰攀酬郢，微言鼎飪情。
享太廟樂章
作者：鄭餘慶（唐）

開邸除暴，時邁勳尊。三元告命，四極駿奔。金枝翠葉，輝燭瑤琨。象德億載，貽慶湯孫。
和黃門武相公詔還題石門洞
作者：趙宗儒（唐）

益部恩輝降，同榮漢相還。韶芳滿歸路，軒騎出重關。望日朝天闕，披雲過蜀山。更題風雅韻，永絕翠巖間。
和武相錦樓玩月得濃字
作者：柳公綽（唐）

此夜年年月，偏宜此地逢。近看江水淺，遙辨雪山重。萬井金花肅，千林玉露濃。不唯樓上思，飛蓋亦陪從。
題梓州牛頭寺
作者：柳公綽（唐）

一出西城第二橋，兩邊山木晚蕭蕭。井花淨洗行人耳，留聽溪聲入夜潮。
贈毛仙翁
作者：柳公綽（唐）

桃源千里遠，花洞四時春。中有含真客，長為不死人。松高枝葉茂，鶴老羽毛新。莫遣同籬槿，朝榮暮化塵。
和武相公中秋錦樓玩月得蒼字
作者：張正一（唐）

高秋今夜月，皓色正蒼蒼。遠水澄如練，孤鴻迥帶霜。旅人方積思，繁宿稍沉光。朱檻叨陪賞，尤宜清漏長。
奉和武相公中秋錦樓玩月得來字
作者：徐放（唐）

玉露中秋夜，金波碧落開。鵲驚初氾濫，鴻思共裴回。遠月清光遍，高空爽氣來。此時陪永望，更得上燕臺。
和武相公中秋錦樓玩月
作者：崔備（唐）

清景同千里，寒光盡一年。竟天多雁過，通夕少人眠。照別江樓上，添愁野帳前。隋侯恩未報，猶有夜珠圓。四時皆有月，一夜獨當秋。照耀初含露，裴回正滿樓。遙連雪山淨，迥入錦江流。願以清光末，年年許從遊。
奉陪武相公西亭夜宴陸郎中
作者：崔備（唐）

賓閣玳筵開，通宵遞玉杯。塵隨歌扇起，雪逐舞衣回。剪燭清光發，添香暖氣來。令君敦宿好，更為一裴回。
清溪路中寄諸公
作者：崔備（唐）

偏郡隔雲岑，回溪路更深。少留攀桂樹，長渴望梅林。野筍資公膳，山花慰客心。別來無資訊，可謂井瓶沉。
奉酬中書相公至日圜丘行事合於中書宿齋移止於集賢院敘情見寄之什
作者：崔備（唐）

典籍開書府，恩榮避鼎司。郊丘資有事，齋戒守無為。宿霧蒙瓊樹，餘香覆玉墀。進經逢乙夜，展禮值明時。勳共山河列，名同竹帛垂。年年佐堯舜，相與致雍熙。
使院憶山中道侶，兼懷李約
作者：崔備（唐）

松竹去名嶽，衡茅思舊居。山君水上印，天女月中書。舊秩芸香在，空奩藥氣餘。褐衣寬易攬，白髮少難梳。病柳傷摧折，殘花惜掃除。憶巢同倦鳥，避網甚跳魚。阮巷慚交絕，商巖愧跡疏。與君非宦侶，何日共樵漁。
奉陪武相公西亭夜宴陸郎中
作者：蕭祜（唐）

弘閣陳芳宴，佳賓此會難。交逢貴日重，醉得少時歡。舒黛凝歌思，求音足筆端。一聞清佩動，珠玉夜珊珊。
遊石堂觀
作者：蕭祜（唐）

西山高高何所如，上有古昔真人居。嵌崖巨石自成室，沈生為政哀煢嫠，又能索隱探靈奇。欣然向我話佳境，嚼瓜啜茗身清涼，汗消絺綌如迎霜。胡為空山百草花，妙用騰聲冠蓋間，勝遊恣意煙霞外。故碑石像凡幾年，天風微微夕露委，松梢颼颼曉聲起。鳳去空遺簫管音，齋心玄默感靈衛，必見鸞鶴相裴回。我愛崇山雙劍北，半巖有洞頂有池，出入靈怪潛蛟螭。我去不得晝夜思，山花名藥撲地香，月色泉聲洞心冷。蔭鬆散發逢異人，司農驚覺忽惆悵，可惜所遊俱是妄。蘊懷耿耿誰與言，一丘人境尚堪戀，何況海上金銀臺。
奉陪武相公西亭夜宴陸郎中
作者：王良士（唐）

芳氣襲猗蘭，青雲展舊歡。仙來紅燭下，花發彩毫端。海嶽期方遠，松筠歲正寒。仍聞言贈處，一字重琅玕。